פרדי קדיוגלו

פרדי אריניי קדיוגלו (בטורקית: Ferdi Erenay Kadıoğlu; נולד ב-7 באוקטובר 1999) הוא כדורגלן טורקי-הולנדי, המשחק בעמדת הקשר בפנרבחצ'ה ובנבחרת טורקיה.

קריירה 
קדיוגלו גדל בניימכן, וערך את הופעת הבכורה בקבוצה בליגה ההולנדית בהפסד 0–2 לא.ז. אלקמאר ב-28 באוגוסט 2016. ב-30 באוקטובר 2016 כבש שער בכורה בתיקו 1-1 נגד אוטרכט. בסך הכל כבש 11 שערים ב-61 הופעות ליגה בניימכן, וביולי 2018 חתם בפנרבחצ'ה.

הוא ערך את הופעתו הראשונה בקבוצה ב-20 בדצמבר, במסגרת הגביע טורקי נגד גירסונספור. הוא כבש את השער הראשון שלו ב-19 באוגוסט 2019 נגד גאזישהיר גזיאנטפ בניצחון 0–5.

נבחרת טורקיה 
קדיוגלו נולד בהולנד לאב טורקי ולאם הולנדית ילידת קנדה. לכן הוא זכאי היה לייצג את טורקיה, הולנד וקנדה בנבחרות הלאומיות. בנבחרות הנוער שיחק עבור הולנד.

במרץ 2021 זומן לסגל של נבחרת הולנד עד גיל 21 לאליפות אירופה עד גיל 21 באותה שנה.

ב-3 בינואר 2022 הודיע המועדון שלו, פנרבחצ'ה, שהוא בחר לייצג את נבחרת טורקיה. הוא הופיע לראשונה עם טורקיה בניצחון 4–0 בליגת האומות של על איי פארו ב-4 ביוני 2022.

קישורים חיצוניים

הערות שוליים 

כדורגלנים טורקים
קשרי כדורגל טורקים
כדורגלני נבחרת טורקיה
כדורגלני ניימכן
כדורגלני פנרבחצ'ה
ארנהם: כדורגלנים
טורקים שנולדו ב-1999